[{"text_idx": "#000002", "text": "Yn o\u0302l y label, gwnaed y penderfyniad i gynnal yr w\u0302yl yn hwyr yn y dydd, a hynny fel ymateb i\u2019r diffyg cynrychiolaeth o ran amrywiaeth cerddorol ar arlwy swyddogol yr Eisteddfod."}, {"text_idx": "#000003", "text": "Yn wir, dim ond pythefnos sydd ers i Afanc ddechrau mynd ati i drefnu\u2019r digwyddiad ac yn yr amser hwnnw maen nhw wedi llunio\u2019r arlwy, selio\u2019r lleoliad, bwcio\u2019r artistiaid, trefnu criw diogelwch a system sain, ynghyd a\u0302\u2019r holl bethau ymarferol eraill. Maen nhw hyd yn oed wedi trefnu bod safle gwersylla ar gael i\u2019r sawl sy\u2019n dymuno aros ar y safle dros y cyfnod."}, {"text_idx": "#000004", "text": "Bydd y gigs yn dechrau ar nos Fercher yr Eisteddfod, sef 9 Gorffennaf gyda gigs bob nos wedi hynny nes cloi ar nos Sadwrn olaf yr Eisteddfod, 12 Gorffennaf."}, {"text_idx": "#000010", "text": "Mae\u2019r noson agoriadol yn cael ei threfnu ar y cyd gyda\u2019r brand dillad Cymreig newydd, Gwalia, sydd wedi\u2019i sefydlu gan Cai Rhys."}, {"text_idx": "#000011", "text": "\u201cDaeth y cysylltiad gyda Gwalia ar ol i Cai fynd fyny i weld y lleoliad dechrau mis Mehefin on a whim, just happenio bod yn yr ardal. Ond roeddwn ni a Cai yn trafod am neud gig ar gyfer ei lansiad gyda Gwalia yn barod felly oedd hwn, rhoi digwyddiad ymlaen lle ma han fwyaf o\u2019r target market am fod yn no brainer\u201d eglura Afanc."}, {"text_idx": "#000013", "text": "\u201cMa Hollie yn dod o\u2019r ardal ac o ni\u2019n gwybod bod ei noson hi yn agosa\u0301u at 4 mlynedd o fodolaeth felly ar ol sgwrs ddifyr cwpwl o wythnosau yn o\u0302l penderfynwyd cael hi on board a rhoi noson Les Hoots ymlaen.\u201d"}, {"text_idx": "#000014", "text": "Mae\u2019r label yn addo bydd y nos Sadwrn yn barti i\u2019w gofio gyda Mr Phormula yn hedleinio a llwyth o artistiaid lleol o Ogledd Cymru sydd \u201car frig eu ge\u0302m\u201d yn o\u0302l Afanc, yn cefnogi."}, {"text_idx": "#000015", "text": "Mae tocynnau gwersylla ar gyfer y digwyddiad ar gael bellach am \u00a350 am yr wythnos. Mae nifer cyfyngedig o 25 tocyn y noson ar gael am ddim ond \u00a35, a bydd y nosweithiau unigol yn \u00a310 yr un wedi hynny. Mae modd archebu tocynnau ar wefan Skiddle trwy chwilio am Gw\u0302yl Y Bryncynan."}]